EkBass/fiwiki-20250220-pages-articles huggingface dataset:
The Addams Family

thumb|1960-luvun televisiosarjan hahmot. Edessä vasemmalta Gomez, Wednesday, Morticia ja Pugsley, takana Lurch. thumb|Jackie Coogan Festerin roolissa. The Addams Family (suom. Addamsin perhe) on yhdysvaltalaisen Charles Addamsin luoma fiktiivinen perhe. Hahmot esiintyivät alun perin The New Yorker -lehdessä yhden ruudun sarjakuvissa ja olivat tuolloin vielä nimettömiä. Vuonna 1964 sarjakuvien pohjalta luotiin televisiosarja The Addams Family, jolloin hahmot saivat nimensä. Myöhemmin perhe on esiintynyt useissa televisiosarjoissa, elokuvissa ja videopeleissä.The Unofficial Addams Family Home PageTimon flipperit Addams Family game - GameFabrique The Addams Familysta on tehty myös musikaali. ==Hahmot== ===Gomez=== Gomez on perheen isä. Hänellä on kastilialaiset sukujuuret ja hän leikkii pienoisrautatiellä, nauttien erityisesti junien räjäyttämisestä. Gomez polttelee usein sikareita ja hän on ammatiltaan asianajaja. Gomez pukeutuu liituraitapukuun. ===Morticia=== Morticia Addams, omaa sukua Frump, on perheen äiti. Hän pukeutuu pitkään mustaan mekkoon jonka alaosa muistuttaa mustekalan lonkeroita. ===Fester-setä=== 1960-luvun televisiosarjassa Fester oli Mortician setä, mutta myöhemmissä sarjoissa ja elokuvissa hänet esitettiin Gomezin veljenä. Fester on kalju ja hänellä on kyky tuottaa sähköä. ===Wednesday=== Wednesday on Gomezin ja Mortician tytär. 1960-luvun sarjassa hänet kuvattiin hyväntahtoisena ja iloisena pikkutyttönä, joka leikki päättömällä Marie-Antoinette-nukellaan ja hoiti lemmikkihämähäkkejään. Elokuvissa Wednesday oli vakavampi ja hän nautti veljensä Pugsleyn kiduttamisesta. ===Pugsley=== Pugsley on Gomezin ja Mortician poika. Hän on tukeva ja pukeutuu raidalliseen paitaan. 1960-luvun sarjassa hän oli Wednesdayn isoveli, mutta elokuvissa tämän pikkuveli. ===Isoäiti=== 1960-luvun sarjassa Mama oli Gomezin äiti, mutta elokuvissa hänet kuvattiin Mortician äitinä. Myöhemmin hän on esiintynyt kutsumanimellä Mumma. ===Lurkki=== Lurkki (Lurch) on Addamsin perheen hovimestari. Hän on suurikokoinen ja vähäpuheinen mies, joka muistuttaa hieman Frankensteinin hirviötä. ===Thing=== Thing on irtonainen, elävä käsi. 1960-luvun sarjassa Thing asui erilaisissa rasioissa, mutta elokuvissa se liikkui myös niiden ulkopuolella. ===Serkku Se=== Serkku Se (Cousin Itt) on lyhyt, kauttaaltaan karvan peittämä olento. Serkku Se puhuu kimeällä äänellä kieltä, jota ainoastaan muut perheenjäsenet näyttävät ymmärtävän. ==Musikaali== The Addams Familystä on tuotettu musikaali, joka on ollut myös Oulun ja Tampereen teattereissa. == Elokuvat ja muu media == === Televisiosarjat === * The Addams Family (1964–1966) * The New Addams Family (1998–1999) * Wednesday (2022–) === Elokuvat === * The Addams Family – Perhe Addams (1991) * Addams Family II (1993) * Addams Family – Sukukokous (1998) * Perhe Addams (2019) * Perhe Addams 2 (2021) === Pelit === * The Addams Family (1992) * Addams Family Values (1995) * The Addams Family: Mansion Mayhem (2021) Vuoden 1991 elokuvan pohjalta on julkaistu myös flipperipeli. == Katso myös == * Me hirviöt (televisiosarja) ==Lähteet== Luokka:Seulonnan keskeiset artikkelit *
Eteläamerikanrääkkä

Eteläamerikanrääkkä (Laterallus melanophaius) on eteläamerikkalainen rantakana. Sen elinympäristö käsittää suuren osan mantereesta, Kolumbian kaakkoisosista Brasiliaan, Argentiinaan, Paraguayhin, Boliviaan, Peruun ja Uruguayhin. Lajista tunnetaan kaksi alalajia. Louis Jean Pierre Vieillot kuvaili lajin holotyypin Paraguaysta vuonna 1819.The Internet Bird Collection == Lähteet == Luokka:Amerikanrääkät
Galapagosinrääkkä

Galapagosinrääkkä (Laterallus spilonotus) on Galápagosin saariryhmän kotoperäinen rantakanalaji. Se elää Pintan, Fernandinan, Isabelan, Santiagon, Santa Cruzin, Floreanan ja San Cristóbalin saarilla. John Gould kuvaili lajin holotyypin Santiagolta vuonna 1841.The Internet Bird Collection == Lähteet == Luokka:Amerikanrääkät Luokka:Uhanalaiset linnut
Lymyrääkkä

Lymyrääkkä (Laterallus albigularis) on amerikkalainen rantakana. Sen elinympäristö ulottuu Keski-Amerikan Hondurasin kaakkoisosista Etelä-Amerikan luoteisosaan Kolumbiaan ja Ecuadoriin. George Newbold Lawrence kuvaili lajin holotyypin Panaman Atlantin puoleiselta rannikolta vuonna 1861.The Internet Bird Collection == Lähteet == Luokka:Amerikanrääkät
Meksikonrääkkä

Meksikonrääkkä (Laterallus ruber) on keskiamerikkalainen rantakana. Sen elinympäristö ulottuu Meksikon etelä- ja itäosista etelään Hondurasiin, Pohjois-Nicaraguaan ja Luoteis-Costa Ricaan. Philip Lutley Sclater ja Osbert Salvin kuvailivat lajin holotyypin Guatemalan Vera Pazista vuonna 1860.The Internet Bird Collection == Lähteet == Luokka:Amerikanrääkät
István Major

István Major (20. toukokuuta 1949 Budapest – 5. toukokuuta 2014) oli unkarilainen yleisurheilija, joka kilpaili korkeushypyssä. Hän edusti seuratasolla Honvédia. Major voitti urallaan kaksi mitalia universiadeista ja neljä sisäratojen EM-kisoista. Hän osallistui olympialaisiin kahdesti, vuosina 1972 ja 1976. Major sijoittui kuudenneksi Münchenin kisoissa 1972, mutta jäi 24:nneksi Montrealissa 1976. Hän voitti maansa mestaruuden yhteensä kuusi kertaa. Mestaruuksista neljä tuli ulkoradoilta ja kaksi sisäradoilta. Major kilpaili myöhemmin veteraanisarjoissa, joissa hän voitti muun muassa yli 40-vuotiaiden Euroopan-mestaruuden vuonna 1990. Myös hänen poikansa Nimród oli korkeushyppääjä. == Ennätykset == * Korkeushyppy (sisäradat): 224 cm (1972) == Lähteet == Luokka:Unkarilaiset korkeushyppääjät Luokka:Vuonna 1949 syntyneet Luokka:Vuonna 2014 kuolleet
Riku Toivo

Riku Toivo (s. 25. heinäkuuta 1989 Haapajärvi) on suomalainen jääkiekkoilija, joka edustaa VHL-joukkue Saryarka Karagandaa. Hän pelasi kauden 2015–2016 kuitenkin kokonaan Kazakstanin mestaruussarjajoukkue Aristan Temirtaun vahvuudessa. Toivo on pelipaikaltaan oikea laitahyökkääjä ja laukoo oikealta.Riku Toivo – Jatkoaika.com – Kaikki jääkiekosta ==Ura== Toivo aloitti jääkiekkoilun Haapajärven Kiiloissa, mutta hän on varsinaisesti Raahe-Kiekon kasvatti. Toivo edusti juniorina sittemmin myös Oulun Kärppiä sekä Laser HT:ta, josta hän palasi takaisin Kärppiin B-juniori-ikäisenä kaudeksi 2006–2007. Toivo voitti A-nuorten Suomenmestaruuden keväällä 2010. Hän debytoi miesten peleissä kaudella 2009–2010, jolloin Toivo pelasi yhden ottelun lainalla Mestis-joukkue Kajaanin Hokissa marraskuussa 2009. Toukokuussa 2010 Toivo teki yksivuotisen sopimuksen Mestiksen nousijajoukkue Kiekko-Laserin kanssa. Hän pelasi debytoi kaudella 2010–2011 myös SM-liigassa. Toivo debytoi Oulun Kärppien SM-liigajoukkueessa 9. lokakuuta 2010 Turun Palloseuraa vastaan. Hän sai jääaikaa 9.26 minuuttia. Yhteensä Toivo pelasi viisi SM- liigaottelua ilman tehopisteitä. Kaudeksi 2011–2012 Toivo teki yksivuotisen sopimuksen Kajaanin Hokin kanssa. Hän kuitenkin loukkasi olkapäänsä jo toisessa harjoitusottelussa ja oli sivussa koko vuoden 2011 lopulle. Toivo pelasi runkosarjan aikana lopulta vain kuusitoista ottelua. Kevään 2011 pudotuspeleissä hän oli tehoilla 4+1=5 Hokin paras maalintekijä ja jakoi joukkueen sisäisen pistepörssin voiton Ville Komulaisen kanssa. Maaliskuussa 2012 Toivo teki vuoden mittaisen jatkosopimuksen Hokin kanssa. Kaudella 2012–2013 Toivo jakoi tehoilla 11+16=27 Hokin sisäisen pistepörssin toisen sijan Teemu Virtalan kanssa. Hän edusti kauden aikana myös Pohjoisen joukkuetta Mestis Hockey Dayn tähdistöottelussa. Toivo pelasi kauden aikana myös yhden SM-liigaottelun lainalla Kärpissä. Kaudella 2013–2014 hän jakoi Hokin sisäisen pistepörssin kolmannen sijan Teddy Da Costan kanssa. Toukokuussa 2014 Toivo teki vuoden mittaisen jatkosopimuksen joukkueen kanssa. Kauden 2014–2015 päätteeksi hän voitti Mestis-pronssia. Kaudeksi 2015–2016 Toivo siirtyi vuoden mittaisella sopimuksella Venäjän toiseksi korkeimmalle sarjatasolle VHL:ään kazakstanilaisjoukkue Saryarka Karagandan riveihin. Hän pelasi kautensa kuitenkin kokonaan Kazakstanin mestaruussarjan Aristan Temirtaussa. ==Tilastot== 2007–2008 Kärpät A-SM 40 14 9 23 28 – – – – – 2008–2009 Kärpät A-SM 43 13 15 28 16 – – – – – 2009–2010 Kärpät A-SM 27 12 13 25 28 8 0 0 0 14 Hokki Mestis 1 0 0 0 0 – – – – – 2010–2011 Kiekko-Laser Mestis 44 7 8 15 8 3 0 0 0 0 Kärpät SM-liiga 5 0 0 0 0 – – – – – 2011–2012 Hokki Mestis 16 3 4 7 10 6 4 1 5 0 2012–2013 Hokki Mestis 41 11 16 27 16 4 0 1 1 2 Kärpät SM-liiga 1 0 0 0 0 – – – – – 2013–2014 Hokki Mestis 56 14 29 43 18 12 4 2 6 2 2014–2015 Hokki Mestis 45 12 19 31 28 11 2 0 2 6 2015–2016 Aristan Temirtau Kazakstan 20 2 11 13 0 – – – – – 2 kautta yhteensä SM-liiga 6 0 0 0 0 – – – – – 6 kautta yhteensä Mestis 303 47 76 123 80 36 10 4 14 10 ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1989 syntyneet Luokka:Elävät henkilöt
Klodiana Shala

Klodiana Shala (s. 22. elokuuta 1979 Tirana) on albanialainen yleisurheilija. Hän kilpaili urallaan pikajuoksussa ja 400 metrin aitajuoksussa. Shala kilpaili olympialaisissa kolmesti, vuosina 2000-2008. Shala osallistui 400 metrin matkalle Sydneyssä 2000 ja Pekingissä 2008, jonka lisäksi hän oli mukana 400 metrin aitajuoksussa Ateenan kisoissa 2004. Hän karsiutui joka kerralla ensimmäisellä kierroksella. Lontoon olympialaisiin 2012 hänet oli ilmoitettu 200 metrin juoksuun, johon hän ei kuitenkaan osallistunut loukkaantumisen takia. Lontoossa hän antoi dopingnäytteen, joka osoittautui positiiviseksi uudelleenanalysoinnissa vuonna 2019. Shala sai tapauksesta kahden vuoden kilpailukiellon. Hän oli maansa lipunkantaja vuoden 2004 olympialaisten avajaisissa ja päättäjäisissä. Välimeren kilpailuissa 2005 Shala sijoittui 400 metrillä kolmanneksi ajalla 53,23 sekuntia ja 400 metrin aitajuoksussa neljänneksi ajalla 56,48. Shalalla on hallussaan maansa ennätys 100, 200 ja 400 metrin juoksuissa sekä 400 metrin aitajuoksussa. == Henkilökohtaiset ennätykset == Lähde: Tilastopaja ;Ulkoradat * 100 m: 11,71 s (2005) * 200 m: 23,27 (2012) * 400 m: 52,86 (2006) * 400 m aidat: 56,48 (2005) == Lähteet == Luokka:Albanialaiset pikajuoksijat Luokka:Albanialaiset 400 metrin aitajuoksijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut albanialaiset Luokka:Vuonna 1979 syntyneet Luokka:Elävät henkilöt
(15789) 1993 SC

(15789) 1993 SC on Neptunusta kauempana Aurinkoa kiertävä pikkuplaneetta eli transneptuninen kohde. Se kiertää Kuiperin vyöhykkeellä ja kuuluu plutinoihin. Kohteen löysivät I. P. Williams, A. Fitzsimmons ja D. O'Ceallaigh vuonna 1993. 1993 SC:n läpimitta on noin 328 kilometriä ja albedo noin 0,022. Koska 1993 SC:n radan inklinaatio on vain noin 5,15 astetta, niin se sijaitsee 1993 SB:n tapaan paljon lähempänä ekliptikaa kuin monet suuremmat plutinot kuten 28978 Ixion, 90482 Orcus tai 134340 Pluto. ==Katso myös== *1993 RO *1993 SB ==Lähteet== *JPL Small-Body Database Browser: 15789 (1993 SC) *List of Known Trans-Neptunian Objects *IAUC 5983: 1993 RO, 1993 RP, 1993 SB, 1993 SC *Numbered minor planets Luokka:Kuiperin vyöhyke Luokka:Transneptuniset kohteet
Niklas Strömstedt

thumb|Niklas Strömstedt Bo Anders Niklas Strömstedt (s. 25. heinäkuuta 1958 Lund) on ruotsalainen poplaulaja ja lauluntekijä. == Elämä == Niklaksen isä, Bo Strömstedt, oli toimittaja ja professori. Hänen äitinsä, Margareta Strömstedt, oli kääntäjä. Strömstedt oli naimisissa Efva Attlingin kanssa ja heillä on kaksi poikaa, Adam ja Simon. Sittemmin hän on elänyt Agneta Sjödin ja tämän tyttären, Majan, kanssa. Hänellä on ollut myös tyttöystävä nimeltä Kattis Ahlström. Nykyään hän asuu Jenny Östergren kanssa. == Ura == Strömstedt soitti kosketinsoittimella Ulf Lundellin levytykset ja kiertueet 70-luvun lopusta 80-luvun loppuun. Hänen tunnetuin hittinsä on "Om". Menestysalbumi "Halvvägs till framtiden" julkaistiin vuonna 1992. === Muut urat === * Kirjoitti ruotsinkieliset sanat elokuvaan Mamma Mia!. == Melodifestivalen == Niklas aloitti uransa studiomuusikkona. Strömstedt kirjoitti ja sävelsi "I morgon är en annan dag" Melodifestivaleille 1992 ja voitti. Laulun lauloi Christer Björkman. Malmön euroviisuissa sijoitus oli 23 kilpailijan joukossa toiseksi viimeinen, taakse sijoittui ainoastaan Suomen Pave Maijanen kappaleella "Yamma Yamma". == Diskografia == * 1981 - Skjut inte... det är bara jag! * 1983 - Andra äventyr * 1989 - En gång i livet * 1990 - Tårar i regn (samling) * 1990 - Om! * 1992 - Halvvägs till framtiden * 1997 - Långt liv i lycka * 1999 - Oslagbara 1989-1999 (samling) * 2001 - Du blir du jag blir jag * 2008 - Två vägar === Suurimmat hitit === * 1990 - Tårar i regn * 1998 - Oslagbara 1989-1999 == Aiheesta muualla == * Niklas Strömstedt * Niklas Strömstedt ruotsin listoilla Luokka:Ruotsalaiset laulaja-lauluntekijät Luokka:Vuonna 1958 syntyneet Luokka:Elävät henkilöt
Ariki

Ariki, ‘ariki, aliki, ali‘i, ari'i tai ‘eiki on polynesialainen periytyvä päällikön tai aatelisen arvonimi. Polynesialaisten saarten kulttuureissa ariki johti yhteiskuntaa. Arikien oikeudet, tehtävät ja johtajuuden velvollisuudet vaihtelivat saarelta saarelle. Päällikön nimitys vaihtelee halki Polynesian, mutta ariki on kuitenkin kantapolynesialainen termi, josta muut ilmaisut ovat kehittyneet. Polynesialaisissa kulttuureissa oli arikeja jo varhain, ja tapa levisi myöhemmin uudisasukkaiden myötä uusille saarille.Kirch, s. 293 == Lähteet == * === Viitteet === Luokka:Polynesian historia Luokka:Arvonimet
London Missionary Society

London Missionary Society (LMS) on vuonna 1795 Englannissa perustettu sitoutumaton lähetysjärjestö. Sen perustivat anglikaaniset ja nonkonformistit. Se lähetti lähetystyöntekijöitä mm. Tyynenmeren saarille ja Afrikkaan, ja se kuuluu nykyään Council for World Mission -järjestöön. Järjestö perustettiin monien kirkkokuntien yhteistyöllä vuonna 1796 nimellä Missionary Society. Vuonna 1818 se sai uudeksi nimekseen London Missionary Society. Järjestön ensimmäinen kohde oli Tahiti, jonne se lähetti lähettejä vuonna 1796. Työ ulottui pian myös Pohjois-Amerikkaan ja Etelä-Afrikkaan. Lisäksi varhaisia kohteita löytyi myös itäisestä ja läntisestä Euroopasta. LMS:n merkittävimpiä kohteita 1800-luvulla olivat kuitenkin Kiina, Kaakkois-Aasia, Tyynimeri, Madagaskar, Keski- ja Etelä-Afrikka, Australia ja Karibia. Kuuluisimpia varhaisia lähettejä oli John Williams. Hänet jätettiin Rarotongalle, missä hän rakensi paikallisista aineista ja paikallisten avulla 15 viikossa 18 metriä pitkän ja 5,5 metriä leveän aluksen. Myöhemmin samanlaisia lähetysaluksia alettiin kutsua Williamsin nimellä. Muita LMS:n lähetyssaarnajia olivat mm. Robert Morrison ja David Livingstone. Parhaimmillaan LMS:n lähettejä oli ympäri maailmaa 250. Vuosien 1895–1945 aikana järjestö lähetti noin 800 työntekijää. Vuonna 1966 LMS ja Commonwealth Missionary Society yhdistyivät ja muodostivat Congregational Council for World Missionin, josta tuli vuonna 1977 Council for World Mission. == Lähteet == == Aiheesta muualla == *Council for World Missionin kotisivut Luokka:Brittiläiset järjestöt Luokka:Kansainväliset lähetystyöjärjestöt Luokka:Kristinusko Yhdistyneessä kuningaskunnassa
5145 Pholus

5145 Pholus on kentaureihin kuuluva Pikkuplaneetta, joka kiertää Aurinkoa aurinkokunnan ulko-osissa. Pholuksen löysi Spacewatch vuonna 1992. Kohde oli vasta toinen löydetty kentauri (vain Chiron oli löydetty aikaisemmin). Pholus sai nimensä kreikkalaisen mytologian Folos-kentaurin mukaan. Ennen nimeämistään kohde tunnettiin tunnuksella 1992 AD. Pholus on väriltään hyvin punertava. Kappaleen läpimitta on noin 190 kilometriä ja pyörähdysaika 9,98 tuntia. ==Katso myös== *10199 Chariklo *60558 Echeclus *83982 Crantor ==Lähteet== *JPL Small-Body Database Browser: 5145 Pholus (1992 AD) *List Of Centaurs and Scattered-Disk Objects *List of Known Trans-Neptunian Objects (and other outer solar system objects) last updated 7 August 2010 *The organic surface of 5145 Pholus: constraints set by scattering theory. * *Numbered minor planets Luokka:Kentaurit (pikkuplaneetat)
Danae (täsmennyssivu)

Danae tarkoittaa muun muassa seuraavia: *Danae, kreikkalaisen taruston hahmo * daneet (Danae), parsakasvisuku (laji danee D. racemosa) *61 Danaë, asteroidi *Danaé (1807), ranskalainen fregatti ;Britannian kuninkaallinen laivasto * Danae-luokka, risteilijäluokka * HMS Danae (1759), 38-tykkinen viidennen luokan alus * HMS Danae (1779), 32-tykkinen viidennen luokan alus * HMS Danae (1798), 20-tykkinen kuudennen luokan alus * HMS Danae (1867), Eclipse-luokan potkurikorvetti * HMS Danae (D44), Danae-luokan kevyt risteilijä * HMS Danae (F47), Leander-luokan fregatti
Daring

Daring tarkoittaa seuraavia asioita: *SS Daring ainakin kahden kauppa-aluksen nimenä. ;Britannian kuninkaallinen laivasto *Daring-luokka (priki) prikiluokka *Daring-luokka (hävittäjä, 1893) hävittäjäluokka *Daring-luokka (hävittäjä, 1949) hävittäjäluokka *Daring-luokka (hävittäjä, 2006) tyypin 45 hävittäjiä kutsutaan toisinaan Daring-luokaksi * HMS Daring (1804), 12-tykkinen Archer- luokan priki * HMS Daring (1844), 12-tykkinen Daring-luokan priki * HMS Daring (1874), 4-tykkinen Fantome-luokan sluuppi * HMS Daring (1893), Daring-luokan torpedovenehävittäjä * HMS Daring (H16), D-luokan hävittäjä * HMS Daring (D05), Daring-luokan hävittäjä * HMS Daring (D32), Tyypin 45 hävittäjä
10199 Chariklo

10199 Chariklo (symboli: ) on kentaureihin kuuluva pikkuplaneetta, joka kiertää Aurinkoa aurinkokunnan ulko-osissa. Chariklon löysi Spacewatch-ohjelma vuonna 1997. Pikkuplaneetta sai nimensä kreikkalaisen mytologian Khariklon mukaan, joka oli joko nymfi tai naispuolinen kentauri. Ennen nimeämistään Chariklo tunnettiin tunnuksella 1997 CU26.List of Known Trans-Neptunian Objects (and other outer solar system objects) last updated 7 August 2010 Numbered minor planets Chariklo on suurin tunnettu kentauri, sillä sen läpimitta on noin 248 ± 18 kilometriä. Tosin eräs hävinnyt kentauri on todennäköisesti samaa kokoluokkaa. == Chariklon renkaat == Kentauri Charikloa ympäröi kaksi vuonna 2013 löydettyä rengasta, joiden havaitseminen oli tähtitieteilijöille yllätys. Chariklon renkaat ovat ensimmäinen löydetty rengasjärjestelmä näin pienen kappaleen ympärillä. Aikaisemmin rengasjärjestelmät tunnettiin vain Aurinkokunnan jättiläismäisiltä kaasuplaneetoilta (Jupiter, Saturnus, Uranus ja Neptunus). Renkaat koostuvat todennäköisesti osittain vesijäästä, ja ne ovat leveydeltään 7 ja 3 km. Niiden etäisyydet Chariklosta ovat 391 ja 405 km. Renkaita saattavat pitää kasassa noin kilometrin kokoiset vielä löytämättömät kuut. ==Katso myös== *2060 Chiron *5145 Pholus *60558 Echeclus ==Lähteet== Luokka:Kentaurit (pikkuplaneetat)
Grinzane Cavour

Grinzane Cavour on pieni kaupunki Cuneon maakunnassa Italian Piemontessa. Kaupunki on tunnettu kreivi Cavourin, yhden Italian yhdistymisen sankarin kotilinnasta. Linna toimii nykyään myös museona.Aamulehti 9.10.2010, s. B25. Osa kunnasta kuuluu barolo-viinin tuotantoalueeseen.http://www.agraria.org/vini/barolo.htm == Lähteet == Luokka:Cuneon maakunnan kunnat
Pollenzon linna

Pollenzon linna (Castello di Pollenzo) sijaitsee Bran kunnassa, Italian Piemontessa. Linna kuuluu Savoijin kuninkaallisen suvun asuinrakennuksiin Linnan alue katedraaleineen on upea arkkitehtoninen kokonaisuus. Nykyään alueella sijaitsee Pollenzon gastronominen yliopisto kampuksineen.Aamulehti sivu B25, 9.10.2010 Yliopiston yhteydessä sijaitsee myös maailman ainoa viinipankki, osuuskuntapohjainen Banca del Vino. Pankin kellareihin "talletetaan" kypsymään noin 300 valikoidun italialaisen tuottajan viinejähttp://www.bancadelvino.it/ita/associati.lasso . Viinipankissa järjestetään vierailuja ja maistiaisia. Pankin elinikäiseksi jäseneksi voi hakemuksesta päästä 250 euron jäsenmaksua vastaanhttp://www.bancadelvino.it/pdf/depliant_associativo_eng.pdf. == Lähteet == Luokka:Italian linnat Luokka:Bra
Patty Hill

Patty Smith Hill (27. maaliskuuta 1868 Anchorage, Kentucky, Yhdysvallat – 25. toukokuuta 1946 New York, New York) oli yhdysvaltalainen pedagogi. Maailmanlaajuisesti hänet tunnettaneen parhaiten laulun Paljon onnea vaan alkuperäisversion toisena tekijänä, yhdessä sisarensa Mildred J. Hillin kanssa. ==Tausta== Patty Smith Hill syntyi William Wallacen ja Martha Jane Smith Hillin opettajaperheeseen Kentuckyn Anchoragessa. Hänen isänsä johti Anchoragen Female Seminary -koulua vuoteen 1874 saakka, minkä jälkeen perhe muutti Fultoniin, Missouriin. Isän kuoltua 1878 perhe muutti Louisvilleen, jossa Patty kävi ensin julkista koulua. Hän meni Louisvillen Collegiate Institute -oppilaitokseen vuonna 1882, joka oli tunnettu uusien oppimisteorioiden soveltamisesta. Koulunkäynnistä innostuneena Patty päätti itsekin alkaa opettajaksi. Patty Hill valmistui lastentarhanopettajaksi 1887 Louisvillen ensimmäisestä, Steve Holcomben vuonna 1886 perustamasta alan oppilaitoksesta. ==Ura== Hill alkoi jo varhain soveltaa ajatusta, jonka mukaan lapset tuli kasvattaa luovuutta ja avoimuutta stimuloivassa ympäristössä. Hänen mukaansa kasvatusohjelmat tuli soveltaa lapsen tarpeisiin, eikä päinvastoin. Hän käytti paljon musiikkia, runoja, näytelmiä sekä tarinoita kasvatusmetodeinaan. Vaikka Hilliä arvosteltiinkin kovasti aikanaan, hänen metodinsa herättivät maailmanlaajuista kiinnostusta. Esimerkiksi John Dewey ja G. Stanley Hall matkustivat Louisvilleen tutustumaan Hillin varhaiskasvatusmetodeihin. Vuonna 1900 Hill esitelmöi Louisvillen Education Associationille aiheesta koulutus näytelmän keinoin. Samana vuonna jo yhdeksän Louisvillen julkista koulua tarjosi myös lastentarhaopetusta. Hill siirtyi opiskelemaan Columbian yliopistoon 1905, missä hän työskenteli muun muassa Speyer School Experimental Playroomin parissa. Myöhemmin sitä alettiin kutsua Horace Mannin lastentarhaksi. Hillille myönnettiin kunniatohtorin arvonimi 1929 muun muassa elämäntyöstään Kindergarten Association -järjestössä. == Paljon onnea vaan == Patty Hill teki maailmankuuluksi levinneen onnittelulaulun Paljon onnea vaan yhdessä sisarensa Mildredin kanssa vuonna 1893, alun perin nimellä Good Morning to You. Patty Hill teki laulun alkuperäisversion sanat sisarensa sävelmään. Patty Hill valittiin postuumisti Songwriters Hall of Fameen yhdessä sisarensa Mildredin kanssa vuonna 1996. ==Kirjallisuutta== * ==Lähteet== Luokka:Yhdysvaltalaiset kasvatustieteilijät Luokka:Yhdysvaltalaiset opettajat Luokka:Vuonna 1868 syntyneet Luokka:Vuonna 1946 kuolleet
3,7 cm Pak

3,7 cm Pak eli 3,7 cm Panzerabwehrkanone oli toisessa maailmansodassa käytetty saksalainen kevyt panssarintorjuntakanuuna, kaliiperiltaan 37 mm. Tykin suunnittelu aloitettiin vuonna 1925, ja ensimmäiset aseet luovutettiin Saksan Reichswehrille vuonna 1929. 3,7 cm Pak-tykkejä oli suurimmillaan käytössä 13 131 kappaletta vuoden 1940 toukokuussa; tämän jälkeen määrä kääntyi laskuun. Tykkimallin valmistus lopetettiin alkuvuonna 1942, jolloin se ei enää ollut ajanmukainen panssarintorjunta-ase. Tykistä oli olemassa myös panssarivaunukanuunana käytetty sähköisellä laukaisujärjestelmällä varustettu versio, 3,7 cm Kampfwagenkanone (3,7 cm KwK), jota käytettiin Pz III Ausf. A, D ja F-panssarivaunujen pääaseena. Tykissä oli 45 kaliiperin pituinen putki, jonka lukkolaite oli puoliautomaattisesti toimiva, sivusuunnassa liikkuva kiilalukko. Lavetti oli putkihaaralavetti. Vuoteen 1934 asti tykissä oli puupuolapyörät, jolloin niihin vaihdettiin teräsvanteiset ja jousitetut moottorivetoon soveltuvat kumipyörät. Ampumatarvikkeita oli neljää päätyyppiä: panssarikranaatti, sirpalekranaatti, kiinteillä ohjausosilla varustettu alikaliiperiammus ja putken päästä erikoispatruunalla ammuttava Stielgranate 41-ylikaliiperiontelokranaatti. 3,7 cm Pak oli Suomen puolustusvoimien käytössä vuodesta 1940 alkaen. Suomessa tykistä käytettiin kahta eri nimikettä: 37 PstK/37 ja 37 PstK/40. Kaksi nimikettä oli käytössä siksi, että Suomessa eroteltiin näin putken valmistustekniikan osalta eroavat tykit toisistaan; Saksassa tällainen erottelu ei ollut käytössä. == Tekniset tiedot == *Täydellinen nimike: 3,7 cm Panzerabwehrkanone *Tyyppi: vedettävä kevyt panssarintorjuntakanuuna *Kaliiperi: 37 mm *Patruuna: 37×250R *Putken pituus: 45 kaliiperia, 1 665 mm *Lukkolaite: puoliautomaattinen kiilalukko, sivusuunnassa liikkuva sulkukappale *Tuliasemapaino: 450 kg *Marssipaino: 440 kg *Koro: -8°–+25° *Sivusuuntausala: 60° *Lähtönopeus, panssarikranaatti: 745 m/s *Lähtönopeus, alikaliiperiammus: 1 020 m/s *Putken elinikä: n. 4 000–5 000 laukausta *Lavetti: putkihaaralavetti *Hinta: 5 730 Reichsmarkia Luokka:Panssarintorjuntakanuunat
Carl Johan Fahlcrantz

Carl Johan Fahlcrantz (1774–1861) oli ruotsalainen taidemaalari ja Ruotsin ensimmäisiä maisemamaalareita. Hänen romanttiset maisemansa kuvasivat vuoristo- ja metsämaisemia, joiden taustalla oli usein kaupunki tai linna, joka peittyi usvaan. Fahlcrantz opiskeli maalausta Tukholmassa muun muassa teatterin lavastemaalareiden johdolla. Hän sai vaikutteita Elias Martinin maisemamaalauksista. Fahlcrantz ei juuri matkustanut Ruotsin ulkopuolelle, ainoastaan Norjaan 1827 ja Tanskaan 1829. Hänestä tuli Ruotsin taideakatemian professori 1815. Fahlcrantzin maalauksia on Göteborgin taidemuseon ja Ruotsin kansallismuseon kokoelmissa. Fahlcrantzin veli oli runoilija, teologi Kristian Erik Fahlcrantz.Fahlcrantz 1. ja 2, Tietosanakirja. Osa 2, palsta 974. Tietosanakirja-osakeyhtiö 1910 ==Lähteet== == Aiheesta muualla == Luokka:Ruotsalaiset taidemaalarit Luokka:Romantiikan taiteilijat Luokka:Vuonna 1774 syntyneet Luokka:Vuonna 1861 kuolleet
Mildred J. Hill

Mildred Jane Hill (27. kesäkuuta 1859 Louisville, Kentucky, Yhdysvallat – 5. kesäkuuta 1916 Chicago, Illinois) oli yhdysvaltalainen muusikko, konserttipianisti, urkuri, säveltäjä ja lastentarhanopettaja. Hänet tunnetaan maailmanlaajuisesti onnittelulaulun Paljon onnea vaan säveltäjänä. Mildred Hill aloitti sisarensa tavoin lastentarhan- ja pyhäkoulujen opettajana, mutta ryhtyi myöhemmin muusikoksi. Hän tuli tunnetuksi etenkin negrospirituaalien esittäjänä. Hill sävelsi laulun Good Morning to All, joka nykyään tunnetaan sanoilla Happy Birthday to You, vuonna 1893 ollessaan opettamassa sisarensa johtamassa Louisville Experimental Kindergarten Schoolissa. Hänen sisarensa Patty Hill teki lauluun ensimmäiset sanat. Mildred J. Hill valittiin postuumisti Songwriters Hall of Fameen yhdessä sisarensa kanssa vuonna 1996. ==Lähteet== Luokka:Yhdysvaltalaiset opettajat Luokka:Yhdysvaltalaiset pianistit Luokka:Yhdysvaltalaiset säveltäjät Luokka:Vuonna 1859 syntyneet Luokka:Vuonna 1916 kuolleet
Omar Gonzalez

Omar Gonzalez (s. 11. lokakuuta 1988 Dallas, Texas, Yhdysvallat) on yhdysvaltalainen jalkapalloilija. Hän on seuratasolla edustanut muun muassa useiden vuosien ajan Major League Soccerssa pelaavaa Los Angeles Galaxya. Gonzalez on pelannut Yhdysvaltain maajoukkueessa 47 maaottelua ja tehnyt niissä kolme maalia vuodesta 2010 alkaen. == Lähteet == Luokka:Yhdysvaltalaiset jalkapalloilijat Luokka:Vuonna 1988 syntyneet Luokka:Elävät henkilöt
Sandspit

Sandspit on 435 (2001) asukkaan paikallishallinnoton alue Brittiläisessä Kolumbiassa, Kanadassa. Se sijaitsee Moresbynsaaren koilliskulmassa, Hecatensalmen rannalla. Sandspit on saaren ainoa asutusalue, ja sen tärkein työllistäjä on pitkään ollut metsätalous. Turismi on ollut 1900-luvun lopulla kasvussa, ja siitä on muotoutumassa toinen tärkeä tulonlähde alueen asukkaille. Saarella sijaitsee myös Kuningatar Charlotten saarten tärkein lentoasema, joka toimii porttina lähialueille sekä saaren eteläosasta alkunsa saavalle Gwaii Haanasin kansallispuistolle. == Historia == Haida-intinaait asuivat alueella tuhansia vuosia ennen eurooppalaisten saapumista alueelle. 1700-luvun loppupuolella useat eurooppalaiset tutkimusmatkailijat vierailivat alueella. Brittiläinen kapteeni George Dixon nimesi useita alueen saaria ja vesialueita vieraillessaan siellä vuonna 1787. == Ilmasto == Sandspit sijaitsee lauhkealla meri-ilmastovyöhykkeellä (Köppenin ilmastoluokitus Cfb). == Lähteet == Luokka:Brittiläisen Kolumbian maantiede
Tony Lochhead

Tony James Lochhead (s. 12. tammikuuta 1982 Tauranga, Uusi-Seelanti) on uusiseelantilainen jalkapalloilija, pelipaikaltaan puolustaja. Lochhead edustaa Wellington Phoenixia, joka pelaa Australian pääsarjassa. Luokka:Uusiseelantilaiset jalkapalloilijat Luokka:Vuonna 1982 syntyneet Luokka:Elävät henkilöt
Tottisalmen perillinen

Tottisalmen perillinen on Anni Swanin kirjoittama nuortenkirja, joka oli suunnattu alkujaan lähinnä pojilleEija Eskola, Suositellut, valitut ja luetut, väitöskirja, Uta.fi , viitattu 21.7.2012. Teos ilmestyi 1914 WSOY:n kustantamana. Tottisalmen perillinen on Swanin ensimmäinen nuortenkirja. Perusasetelmana teoksessa on köyhän ja rikkaan, toisaalta hyvän ja pahan välinen vastakkaisuus. Samat säätyerojen luomat vastakohtaisuudet, joutuminen yhteiskunnallisesti ylempään tai alempaan ympäristöön ja ulkopuolisena syrjityksi, ovat ominaisia Swanin myöhemmillekin teoksille. Tottisalmen perillisen maisteri Tickleniuksen esikuva on Swanien naapuri, maisteri Cederhvarf, joka lainasi Annille kirjoja.Anni Swan, Eteläkarjalaisia kirjailijoita, Anni Swan, Lappeenranta.fi, viitattu 21.7.2012 Orvo Saarikivi on ohjannut teoksesta elokuvan Tottisalmen perillinen (1940). ==Lähteet== Luokka:Anni Swanin teokset Luokka:Suomalaiset nuortenkirjat Luokka:Vuoden 1914 kirjat
Virginia Valli

Virginia Valli (oik. Virginia McSweeney ) oli yhdysvaltalainen elokuvanäyttelijä. Hän oli 1920-luvulla suosittu elokuvanäyttelijä. Hän lopetti elokuvauransa 1931 vaikka onnistuikin hyvin äänielokuvissa. Vallin tunnetuimpia elokuvia ovat Kiusausten saari (1924), The Shock (1923) ja Alfred Hitchcockin esikoisohjaus The Pleasure Garden. Vallilla on tähti Hollywood Walk of Famella. == Valikoitu filmografia == Vuosi Alkuperäinen nimi Suomenkielinen nimi 1921 The Idle Rich 1922 The Storm Suuri palo 1922 The Village Blacksmith 1924 In Every Woman's Life Jokaisen naisen elämässä 1924 The Signal Tower Viime hetkessä 1924 Wild Oranges Kiusausten saari 1925 The Pleasure Garden The Pleasure Garden 1926 Paid to Love 1927 East Side, West Side Nykyajan Babylon 1927 Evening Clothes Pariisin yökahviloissa == Lähteet == Luokka:Hollywood Walk of Fame Luokka:Yhdysvaltalaiset elokuvanäyttelijät Luokka:Vuonna 1898 syntyneet Luokka:Vuonna 1968 kuolleet
Tottisalmen perillinen (elokuva)

Tottisalmen perillinen on Orvo Saarikiven ohjaama vuonna 1940 valmistunut suomalainen elokuva, joka perustuu Anni Swanin kirjoittamaan seikkailukirjaan Tottisalmen perillinen (1914). Elokuvan teemana on hyvyys ja pahuus, köyhyys ja rikkaus, joita kuvaavat sen päähahmot, hyvä renki Yrjö (Raino Hämäläinen) ja paha aatelispoika Klaus (Kalevi Koski). Elokuva oli vasta toinen pitkä suomalainen koko perheen näytelmäelokuva. Sen valmistuminen talvisodan aikana oli kompastelevaa. Se oli tarkoitettu vuoden 1939 jouluelokuvaksi, mutta ensi- iltaan se pääsi vasta seuraavan vuoden huhtikuussa. == Näyttelijät == == Arviot == Aikalaisarviot jäivät sodan vuoksi vähäisiksi ja hyvin maltillisiksi, kuten Kansan Lehden kriitikon arvio, jossa hän piti tulosta ”varsin hyvänä nuorisoelokuvana” ja arvioi nuorten näyttelevän ”vapautuneesti ja harvinaisen suurella antaumuksella ja välittömyydellä”. Myöhemmin televisioesitysten aikana kriitikkojen kokemus oli varsin toisenlainen. Leo Nordberg (Katso) piti vuonna 1975 elokuvaa ”muinaisjäännöksenä ajalta, jolloin musta oli mustaa ja valkoinen valkoista”. Arto Pajukallion 2010-luvun arvion mukaan elokuvasta tuli luokkaristiriitoja käsittelevä jäykkä ja kärjistynyt melodraama, jossa katsojan ymmärrystä aliarvioidaan niin voimakkaalla alleviivauksella, että kerrontaa voi pitää lähinnä tahattoman koomisena. == Lähteet == == Aiheesta muualla == * Luokka:Suomalaiset mustavalkoelokuvat Luokka:Vuoden 1940 suomalaiset elokuvat Luokka:Suomalaiset draamaelokuvat Luokka:Melodraamat Luokka:Orvo Saarikiven ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset jouluelokuvat
Hold Your Head Up

Hold Your Head Up on alun perin brittiläisen Argent-yhtyeen vuonna 1971 julkaisema kappale. Se nousi yhtyeen kotimaassa singlelistan viidennelle sijalle vuonna 1972. Myös Yhdysvalloissa se ylsi viidenneksi ollen samalla yhtyeen ainoa Billboard-listalle yltänyt kappale. Vuonna 1989 Uriah Heep -yhtye julkaisi kappaleesta cover-version Raging Silence -albumin aloituskappaleenaja singlenä.[http://heepfiles.info/single3/ragising.htm == Lähteet == Luokka:Vuoden 1971 kappaleet Luokka:Uriah Heepin kappaleet
Puoliliukuva runko

Puoliliukuva runko eli puoliplaanari on aluksen runkotyyppi, joka on tarkoitettu uppoamanopeutta suuremmille nopeuksille olematta kuitenkaan tyypiltään varsinaisesti liukuva eli plaanaava. Käyttökelpoinen maksiminopeus on riippuvainen rungon pituudesta. Varsinaisissa liukunopeuksissa on puoliliukuvan ominaisuudet yleenä huonot ja alus nousee liian pintaan muuttuen epävakaaksi. Runkotyypin etuihin kuuluu olematon tai lähes olematon liukukynnys, mistä johtuen nopeus on valittavissa vapaasti kulloistenkin olosuhteiden mukaan. Puoliliukuva runko toimii liukuvaa runkotyyppiä paremmin myös hitailla uppoamanopeuksilla kuljettaessa. Puoliliukuvalla rungolla saavutetaan usein maltillinen polttoaineen kulutus, säilyttäen silti kohtuullinen kulkunopeus. Haittapuolena runkotyypillä on taipumus rullaamiseen (allokon aiheuttamaan heiluriliikkeeseen), myös polttoainetalous on kiistanalainen kysymys, sillä hyvin suunniteltu liukuva runko voi päästä samaan polttoaineen kulutukseen meripeninkulmaa kohden, johtuen suuremmasta nopeudesta, vaikkakin tuntikulutus olisi selkeästi suurempi. Perinteisen puoliliukuvan rungon keulaosa ei ole kantava vaan kulkee veden sisällä nousematta pintaan ja ainoastaan rungon peräosa on muotoiltu kantavaksi ja näin vähennetty rungon taipumusta vetää vettä perässään, millä keinoin käyttökelpoista nopeusaluetta on laajennettu. Luokka:Veneet
Softa

Softa (turk.) oli islamilaisen jumaluusopillisen seminaarin oppilas sulttaanien hallitsemassa Turkissa. Osmanien sulttaanivaltakunnassa, joka hajosi 1922, softat järjestivät mielenosoituksia, joilla pystyttiin usein vaikuttamaan valtiollisiin päätöksiin.Uusi tietosanakirja, Tietosanakirja oy 1960–1966. Softat edustivat vanhoillista islamia.Otavan iso tietosanakirja, Otava 1960–1965. Turkin ja Venäjän välisen sodan aikana 1877–1878 softilla oli merkittävä poliittinen asema, koska he kiihottivat ihmisiä kansallisella fanatismillaan.Nordisk familjebok, Nordisk familjeboks förlags 1917, hakusana softa. ==Lähteet== Luokka:Osmanien valtakunta Luokka:Turkin koulutus
Carmelita Geraghty

Carmelita Geraghty () oli yhdysvaltalainen elokuvanäyttelijä. Hänen tunnetuimpia elokuviaan ovat Alfred Hitchcockin esikoisohjaus The Pleasure Garden (1925) ja Tytöistä parhain (1927). Vetäydyttyään elokuvista Geraghty ryhtyi taidemaalariksi. Geraghtyn isä Tom Geraghty ja veljet Maurice Geraghty ja Gerald Geraghty olivat elokuvakäsikirjoittajia. == Valikoitu filmografia == Vuosi Alkuperäinen nimi Suomenkielinen nimi 1925 The Mysterious Stranger Silmä silmästä 1925 My Lady of Whims Hehkuva nuoruus 1925 Cyclone Cavalier Don Juan Costa Blancassa 1925 The Pleasure Garden The Pleasure Garden 1927 My Best Girl Tytöistä parhain 1927 The Last Trail Hurjista hurjin 1930 Men without Law == Lähteet == Luokka:Yhdysvaltalaiset taidemaalarit Luokka:Yhdysvaltalaiset elokuvanäyttelijät Luokka:Vuonna 1901 syntyneet Luokka:Vuonna 1966 kuolleet
Yön elonkorjuu

Yön elonkorjuu on rap-artisti Edorfin 23. helmikuuta 2011 julkaistu ensimmäinen studioalbumi. Se julkaistiin Joku Roti Recordsin kautta. Albumilta on julkaistu yksi näytekappale "Jälkiä olemassaolosta". Levyn on miksannut Ilari Autio ja masteroinut Jussi Suonikko. Kappaleesta "Painajainen tulesta" julkaistiin musiikkivideo helmikuussa 2011. Albumi debytoi Suomen virallisen listan sijalla 33. == Kappaleet == # # # # # # # # # # == Biitit == * Juan Muteniac: 1, 2, 3, 5, 6, 7, 9 * Cryptic Visions: 8, 10 == Arvostelut == * Desibeli.net: Desibeli.net * Noise.fi: Noise.fi * Redrum-187: Redrum-187 * Soundi: Soundi == Lähteet == == Aiheesta muualla == * Edorf - Jälkiä olemassaolosta Mikseri.net Luokka:Vuoden 2011 esikoisalbumit Luokka:Edorfin albumit Luokka:Juan Muteniacin tuottamat albumit
Miles Mander

Miles Mander (oik. Lionel Mander ) oli brittiläinen elokuvanäyttelijä, -ohjaaja ja -käsikirjoittaja. Mander muistetaan parhaiten Alfred Hitchcockin elokuvista The Pleasure Garden (1925) ja Epäiltynä murhasta (1930) sekä kolmesta muskettisoturielokuvasta: Kolme muskettisoturia (1935, Ludvig XIII), Kolme väärää muskettisoturia (1939, Kardinaali Richelieu) ja Rautanaamio (1939, Aramis). == Valikoitu filmografia == === Näyttelijänä === Vuosi Alkuperäinen nimi Suomenkielinen nimi 1925 The Pleasure Garden The Pleasure Garden 1930 Murder! Epäiltynä murhasta 1933 The Private Life of Henry VIII Henrik VIII:n yksityiselämä 1933 Bitter Sweet Onnen unelma 1934 The Battle Voiton hinta 1935 The Three Musketeers Kolme muskettisoturia 1937 Slave Ship Orjalaiva 1939 Wuthering Heights Humiseva harju 1939 The Three Musketeers Kolme väärää muskettisoturia 1939 The Man in the Iron Mask Rautanaamio 1939 Stanley and Livingstone Mies joka löysi Linginstonen 1939 The Little Princess Pikku Prinsessa 1939 Tower of London Verinen linna 1940 Road to Singapore Kaksi iloista merimiestä 1941 That Hamilton Woman Lady Hamiltonin rakkaustarina 1942 To Be or Not to Be Ollako vai eikö olla 1942 Journey for Margaret Päivä on koittava 1942 Mrs. Miniver Rouva Miniver 1942 Tarzan's New York Adventure Tarzan suurkaupungissa 1942 Captains of the Clouds Myrskylintuja 1942 Fly-By-Night Mysteerio G 32 1942 This Above All Yli kaiken ymmärryksen 1943 Phantom of the Opera Suuren oopperan kummitus 1943 Five Graves to Cairo Tie Kairoon 1943 Madame Curie Madame Curie 1944 Murder, My Sweet Hyvästi, kaunokaiseni 1944 Enter Arsene Lupin Arsene Lupin astuu näyttämölle 1944 The White Cliffs of Dover Doverin valkeat kalliot 1944 The Story of Dr. Wassell Sankarin elämä 1945 The Picture of Dorian Gray Dorian Grayn muotokuva == Lähteet == == Aiheesta muualla == *Miles Manderin elämäkerta Luokka:Brittiläiset näyttelijät Luokka:Brittiläiset elokuvaohjaajat Luokka:Brittiläiset elokuvakäsikirjoittajat Luokka:Vuonna 1888 syntyneet Luokka:Vuonna 1946 kuolleet
Iso-Heikkilä (täsmennyssivu)

Iso-Heikkilä voi viitata seuraaviin: *Iso-Heikkilä, Turun kaupunginosa *Iso- Heikkilän isännät, Toivo Lyytikäisen teos *Iso-Heikkilän metsäkaupat Toivo Lyytikäisen teos *Iso-Heikkilän isäntä ja hänen renkinsä Kalle, Hella Wuolijoen ja Bertolt Brechtin teos vuodelta 1946 *Iso-Heikkilänpuisto Turussa *Iso-Heikkilän tähtitorni Turussa *1947 Iso-Heikkilä, asteroidi
Lovimittarit

Lovimittarit (Ennominae) on mittareiden laajin alaheimo. Maailmanlaajuisesti siihen on laskettu kuuluvan jopa 9 700 lajia noin 1 100 suvussa. Suomessa tavataan 79 lovimittareihin kuuluvaa lajia.Mikkola, Murtosaari & Nissinen (toim.): Perhosten lumo, s. 243 Alaheimon monofyleettisyys on kuitenkin kyseenalaistettu. == Lähteet == * === Viitteet === *
Imukärsälliset perhoset

Imukärsälliset perhosetSuomen Lajitietokeskus: Imukärsälliset perhoset – Glossata (viitattu 7.8.2017.) (Glossata) on perhosten alalahko, johon kuuluu suurin osa tunnetuista perhosista. Alalahkon yhdistävä tunnusmerkki erotuksena muista perhosten alalahkoista, kuten leukaperhosista, ovat niiden imukärsäksi muuntuneet suuosat.Mikkola, Murtosaari & Nissinen (toim): Perhosten lumo, s. 48 Glossataan kuuluvilla perhosilla toukan purevat suuosat ja eräät niiden ympärysrakenteet surkastuvat kotelovaiheen aikana ja aikuisella perhosella on lihaksikas, nesteiden nauttimiseen soveltuva imukärsä, jonka se voi kiertää rullalle pään etuosaan. Joillakin ryhmillä imukärsä on sittemmin surkastunut eikä aikuinen perhonen kykene ottamaan ravintoa.Kristensen, N.P. (toim.): Handbuch der Zoologie/Handbook of Zoology (Volume IV – Arthropoda: Insecta. Part 35: Lepidoptera, Moths and Butterflies 1). Walter de Gruyter, Berlin & New York. ISBN 3-110-15704-7. Yhdistävänä piirteenä on myös toukan suuosien vierellä olevien kehruurauhasten sijainti == Yläheimot == Glossata sisältää seuraavat 28 yläheimoa:Mikkola, Murtosaari & Nissinen (toim): Perhosten lumo, s. 216 * hammaskoimaiset Epermenioidea * juuriperhosmaiset Hepialoidea (sensu lato) * jäytäjäkoimaiset Gelechioidea * karvakehrääjämäiset Lasiocampoidea * kehrääjäkoimaiset Yponomeutoidea * kehrääjämäiset Bombycoidea * koimaiset Tineoidea * koisaperhosmaiset Pyraloidea * koverokoimaiset Schreckensteinioidea * kääpiökoimaiset Nepticuoidea * kääriäismäiset Tortricoidea * lasisiipismäiset Sesioidea * läiskäkoimaiset Tischerioidea * miinaajakoimaiset Gracillarioidea * mittarimaiset Geometroidea * Neopseustoidea * outokoimaiset Urodoidea * paksupäät Hesperioidea * punatäplämäiset Zygaenoidea * puuntuhoojamaiset Cossoidea * päistärkoimaiset Eriocranioidea * päiväperhoset Papilionoidea * seulakoimaiset Incurvarioidea * sirppisiipismäiset Drepanoidea * sulkaperhosmaiset Pterophoroidea * tuikekoimaiset Choreutoidea * varsikoimaiset DouglasioideaBaptria 1/2014 s. 31 * viuhkaperhosmaiset Alucitoidea * yökkösmäiset Noctuoidea == Lähteet == * === Viitteet === *
Wolinin kansallispuisto

Wolinin kansallispuisto () on Oderjoen suulla Luoteis-Puolassa lähellä Saksan vastaista rajaa sijaitseva kansallispuisto. Puisto käsittää Wolinin saaren luoteisen osan. Puisto perustettiin vuonna 1960 ja sitä laajennettiin vuonna 1996 liittämällä siihen vesialueita. Puisto on pinta-alaltaan 10 937 hehtaaria (109,37 km2), josta metsän peitossa on 4 530 hehtaaria (45,30 km2). Puiston korkeus merenpinnasta vaihtelee 0–110 metrin välillä. Moreenikukkulat hallitsevat puiston maisemaa ja käsittävät noin 75 % alasta. == Galleria == Kuva:Wolinski Park Narod Miedzyzdroje beax.jpg|Opaskyltti yhdellä puiston sisäänkäynneistä. Kuva:Jezioro Rabiąż.jpg|Järvenrantamaisemaa. Kuva:Wpn brzeg.jpg|Itämeren rantamaisemaa. Kuva:Wpn klif5.jpg|Jyrkänne Wolinin kansallispuistossa. == Lähteet == == Aiheesta muualla == Luokka:Länsi- Pommerin voivodikunta Luokka:Puolan kansallispuistot
Zairenleveähuulisarvikuono

Zairenleveähuulisarvikuono (Ceratotherium simum cottoni) on Afrikan keskiosissa elävä äärimmäisen uhanalainen ja melkein luonnosta hävinnyt isosarvikuonon alalaji. Zairenleveähuulisarvikuonoja tiedetään olevan jäljellä enää kaksi yksilöä, jotka ovat naaraita. Molemmat yksilöt elävät Ol Pejeta -luonnonsuojelualueella Keniassa, ja niitä vartioidaan aseellisesti vuorokauden ympäri. Zairenleveähuulisarvikuonokanta on romahtanut rajusti vuodesta 1960, jolloin niitä oli vielä noin 2 000 yksilöä. Kannan on romahduttanut salametsästys. Alalajin neljänneksi viimeinen yksilö, naaraspuolinen Nolan, kuoli marraskuussa 2015. Vuoden 2015 heinäkuussa kuolleen Nabire-naaraan munasoluja otettiin talteen ja pakastettiin, ja niillä alalajia on yritetty pelastaa. Viimeinen uros, Sudan, kuoli maaliskuussa 2018. Se oli 45-vuotias ja jouduttiin lopettamaan korkeasta iästä johtuvien komplikaatioiden vuoksi. Jäljellä olevat naaraat ovat Sudanin jälkeläisiä: 28-vuotias Najin ja tämän jälkeläinen, 17-vuotias Fatu. Lajin pelastamispyrkimyksiä jatketaan; yhtenä vaihtoehtona on yrittää saada naaraita lisääntymään läheisen lajin kanssa. Poikanen ei olisi puhdas zairenleveähuulisarvikuono, mutta tutkijoiden mukaan se olisi parempi kuin ei mitään. Sudan, Najin ja Fatu elivät vuoteen 2009 asti tšekkiläisessä eläintarhassa, josta ne siirrettiin Keniaan. Sudan oli alun perin otettu kiinni Etelä-Sudanissa. Laji voi elää 40–60-vuotiaaksi. == Lähteet == Luokka:Sarvikuonot Luokka:Uhanalaiset nisäkkäät
Sami Heinikainen

Sami Heinikainen (s. 1973 Mäntyharju) on suomalainen entinen pesäpalloilija, joka pelasi pitkään Superpesiksessä. Heinikainen lopetti uransa vuonna 2008 Koskenkorvan Urheilijoissa, mutta jatkoi uraansa vuonna 2010 Juha Vartiamäen loukkaannuttua. Kankaanpään Maila etsi silloin lukkaria tuuraamaan Vartiamäkeä ja Heinikainen tuli. Kankaanpään Maila nousi Superpesikseen kaudelle 2011. == Saavutukset == === Pelaajana === * 2 SM-pronssia: 2003, 2007 == Lähteet == === Viitteet === Luokka:Suomalaiset pesäpalloilijat Luokka:Vuonna 1973 syntyneet Luokka:Elävät henkilöt
Kevin Davies

Kevin Cyril Davies (s. 26. maaliskuuta 1977 Sheffield) on englantilainen jalkapalloilija. Hän on pelipaikaltaan hyökkääjä. Davies edustaa Valioliigassa pelaava Bolton Wanderersia. == Ura == Daviesin ammattilaisura alkoi 3. divisioonan Chesterfieldissä. Hänen hyvät peliesitykset kaudella 1996–1997 johtivat siirtymiseen Southamptoniin 750 000 punnan siirtosummalla. Davies pelasi Southamptonissa vakuuttavasti ja kesällä 1998 Blackburn Rovers osti hänet 7,5 miljoonalla punnalla. Hän pelasi kuitenkin heikosti ja teki vain yhden maalin kaudella 1998–1999, minkä jälkeen hän palasi takaisin Southamptoniin. Davies ei paluunsa jälkeen onnistunut myöskään Southamptonissa ja seura vapautti hänet sopimuksesta kauden 2002–2003 päätteeksi. Kesällä 2003 Davies teki sopimuksen Bolton Wanderersin kanssa. Hänen uransa kääntyi nousuun ja parhaimmillaan Bolton ylsi Valioliigassa kuudenteen sijaan kauden 2004–2005. Davies on siirtonsa jälkeen ollut avauskokoonpanon pelaaja ja nykyään hän on myös Boltonin kapteeni. Davies valittiin Englannin maajoukkueeseen 33-vuotiaana 12. lokakuuta 2010 pelattuun maaotteluun Montenegroa vastaan. Hän tuli ottelussa kentälle vaihdosta ja samalla hänestä tuli vanhin Englannin maajoukkueessa debytoinut pelaaja 60 vuoteen. == Lähteet == === Tilastot === * === Viitteet === Luokka:Englantilaiset jalkapalloilijat Luokka:Vuonna 1977 syntyneet Luokka:Elävät henkilöt
Lindh

Lindh on muun muassa seuraavien henkilöiden sukunimi: * Agnes Lindh, o.s. Gerasimowitsch (1872–1952), suomalainen näyttelijä * Albert Lindh (1848–1900), suomalainen lääkäri ja valtiopäivämies, Daniel Lindhin poika * Anna Lindh (1957–2003), ruotsalainen poliitikko * Arvo Lindh (1899–1966), suomalainen juristi ja Lapuan liikkeen rahastonhoitaja * Bertel Lindh (1908–1996), suomalainen kansanedustaja (rkp), ministeri * Björn J:son Lindh (1944–2013), ruotsalainen huilisti, pianisti ja säveltäjä * Calle Lindh (s. 1990), ruotsalainen alppihiihtäjä * Carl Lindh (1882–1970), suomalainen everstiluutnantti ja järjestöjohtaja * Daniel Lindh (1796–1876), suomalainen tuomiorovasti, lääkäri, lehtori ja Tammikuun valiokunnan jäsen * Emil Lindh (1867–1937), suomalainen näyttelijä ja kilpapurjehtija * Emmi Lindh (s. 1999), suomalainen salibandyn pelaaja * Erik Lindh (s. 1964), ruotsalainen pöytätennispelaaja * Erik Lindh (1865–1914), suomalainen kilpapurjehtija * Francesca Lindh (s. 1931), italialais-suomalainen keraamikko * Gösta Lindh (1924–1984), ruotsalainen jalkapalloilija * Hilary Lindh (s. 1969), yhdysvaltalainen alppihiihtäjä * Johan Erik Lindh (1793–1865), ruotsalainen taidemaalari * John Walker Lindh (s. 1981), yhdysvaltalainen Talibanin taistelija * Klara Lindh (1877–1914), ruotsalainen naisten äänioikeutta ajanut aktivisti * Louise Lindh (s. 1979), ruotsalainen yritysjohtaja ja miljardööri * Lovisa Lindh (s. 1991), ruotsalainen keskimatkojen juoksija * Mats Lindh (s. 1947), ruotsalainen jääkiekkoilija * Mikaela Fabricius-Bjerre, o.s. Lindh (1969–2023), suomalainen kouluratsastaja * Richard Lindh (1929–2006), suomalainen taiteilija ja teollinen tuotesuunnittelija * Theodor Lindh (1833–1904), suomalainen oikeusneuvos- ja valtiopäivämies ja kirjailija, Daniel Lindhin poika * Tor-Kristian Lindh (1906–1969), suomalainen purjehtija. == Katso myös == * Lind * Anna Lindh -säätiö